Svensk historiker om navnet: - Høres ut som nattklubbdronning
Fredag formiddag ble det nye navnet offentliggjort på en pressekonferanse. Estelle Silvia Ewa Mary er det fulle navnet på den nyfødte prinsessen, som bare vil tiltales med Estelle. BAKGRUNN:Prinsessen skal hete Estelle Silvia Ewa Mary Ifølge Expressen har kongen allerede snakket om navnet i en tale. - Navnet ligger kronprinsessens hjerte nært, sa Carl Gustaf til regjeringen tidligere i dag, ifølge avisen. Kongeekspert Kjell Arne Totland er svært begeistret for prinsessens navn.- Et veldig vakkert navn - tradisjonsrikt og moderne på samme tid. Hovednavnet er litt overraskenden, men nydelig. Den svenske kongefamilien har tidligere hatt en Estelle Bernadotte, en veldig vakker og høyreist kvinne. Det blir nok mange svenske småjenter som får prinsessenavn fremover. Sikkert også i Norge, tror Totland, VG Nett. Kongeekspert og historiker Herman Lindqvist raser imidlertid mot det utradisjonelle navnevalget. - Dette er ikke et navn for en dronning. Kanskje en nattklubbdronning, sier Lindqvist til Aftonbladets live-sending. - Navnet har ikke nok tilknytning til svensk historie og det er helt utradisjonelt. Jeg syns Ulrikka for eksempel hadde vært et mer passende fornavn, sier Lindqvist.Mangeårig kongereporter og kongeekspert Wibecke Lie er spesielt overrasket over fornavnet Estelle. Estelle er en fransk form av navnet Stella, som er dannet av det latinske ordet stella som betyr «stjerne». - Jeg hadde trodd de ville velge et svensk første navn og ikke et fransk, men slekten Bernadotte kommer jo fra Frankrike, så det er vel en mening med det. De to neste navnene var ingen overraskelse, dette er navnene til mormor og farmor. Hvorfor de har valgt Mary som siste navn vet jeg ikke, men det har vært flere kongelige med dette navnet, i tillegg til den danske kronprinsessen. Kanskje nettopp hun blir fadder, sier Lie. Aftonbladet sender live fra alle dagens hendelser og det ble tydelig en overrasket stillhet i studio når navnet ble offentliggjort.Avisens egen kongereporter Jenny Alexanderson var først ut med å sette ord på overraskelsen. - Dette viser bare ennå en gang at Victoria og Daniel er et moderne par som ikke nødvendigvis følger tradisjonene. De er litt mer rock and roll, sier Jenny Alexandersson . Totland roser kronprinsesseparet for å ha valgt navnet Ewa etter Daniels mor. Hennes navn er Anna Kristina Eva Westling. - Veldig flott gjort, sier kongeeksperten. Prinsessens andre navn er Silvia, etter kronprinsesse Victorias mor, dronning Silvia Renate.
Ekspertene er delt i synet på den svenske prinsessens ny navn - Estelle Silvia Ewa Mary.